A Formula–1 általában fordulatos versenyeket produkál ezen a pályán, ilyen volt Michael Schumacher elsöprő győzelme az eső áztatta 1997-es nagydíjon, vagy Damon Hill váratlan sikere a még mostohább körülmények között zajló 1998-as versenyen. Mika Häkkinen itt hajtotta végre a Formula–1 egyik legnagyszerűbb előzését, amikor három körrel a 2000-es verseny vége előtt vette át a vezetést Michael Schumachertől, aki itt biztosította be abszolút rekordot jelentő hetedik világbajnoki címét 2004-ben.